मेरा पक्का निशचा ऐ जे मानु ने बालकरूपै च जड़ा माता दा दुद्द पीता दा होंदा ऐ, ओदे सवाए उसी दूए दुद्दै दी लोड़ नईं होंदी। जंगली (हरे ते सुक्के) फलें जनेई म नु दी कोई दूई खराक नईं। बदाम ते दूए मगजे ते ङूरे आंगर फलें कोला उसी ओ सारे तत्व थोई जन्दे न जिन्दे कन्ने शरीर ते दमाग दौंने दा बोध-बकास होंदा ऐ। जो कोई इस चाली दी खुराकू पर चली सकै ओदे आस्तै ब्रह्वाचर्य दा पालन करना कोई औखा नईं। मेरा ते मेरे केईं दूए साथियें दा ए पक्का विशवास ऐ जे मानु जे किछ खन्दा ऐ उस्सै मताबक ओदा मन बनदा ऐ।